
REFERAT  DE  APROBARE
al proiectului de hotărâre privind aprobarea tarifelor pentru unele contracte de închiriere, potrivit unor clauze contractuale, pentru spațiile cu altă destinație decât locuință și a terenurilor aparținând domeniului public și privat al municipiului Hunedoara, aflate în administrarea Consiliului Local și a altor instituții publice ce sunt în subordinea Consiliului Local al Municipiului Hunedoara, pentru anul 2027
Temeiul legal al proiectului de hotărâre îl constituie prevederile art. 1777 și următoarele din Codul civil, republicat, cu modificările și completările ulterioare, ale Legii nr. 185/2013 privind amplasarea și autorizarea mijloacelor de publicitate, republicată, cu completările ulterioare, ale Legii nr.273/2006 privind finanțele publice locale, cu modificările și completările ulterioare, ale art.26 din Legea nr. 334/2006 privind finanțarea activității partidelor politice și a campaniilor electorale, republicată, cu modificările și completările ulterioare, ale Hotărârii nr. 193/2026 pentru actualizarea tarifului lunar al chiriei (lei/m2) practicat pentru spațiile cu destinația de locuințe aparținând domeniului public sau privat al statului ori al unităților administrativ-teritoriale, precum și pentru locuințele de serviciu, locuințele de intervenție și căminele pentru salariați ai societăților reglementate de Legea societăților nr. 31/1990, companiilor și societăților naționale și ai regiilor autonome reglementate de Legea nr. 15/1990 privind reorganizarea unităților economice de stat ca regii autonome și societăți comerciale și pentru curțile și grădinile aferente suprafețelor locative, ale Ordonanței de Urgență a Guvernului nr.40/1999 privind protecția chiriașilor și stabilirea chiriei pentru spațiile cu destinația de locuințe, cu modificările și completările ulterioare, precum și ale art. 4 lit. b) și art. 7 din Legea nr. 52/2003 privind transparența decizională în administrația publică, republicată, cu modificările ulterioare.


Unele spații și terenuri aflate în administrarea Consiliului Local al Municipiului Hunedoara fac în prezent obiectul unor contracte de închiriere. Aceste contracte de închiriere, prevăd prin clauze, majorarea anuală a tarifelor, prin încheierea unui act adițional în acest sens, ca urmare a emiterii unei hotărâri a Consiliului Local al Municipiului Hunedoara. 


Valorificarea în continuare a patrimoniului, prin prelungirea duratei contractelor de închiriere precizate mai sus, este condiționată de stabilirea unor tarife corespunzătoare care să constituie prețul  lunar pe metru pătrat în funcție de destinație, a spațiilor cu altă destinație decât locuință și a terenurilor aparținând domeniului public și privat al municipiului Hunedoara.

Având în vedere cele de mai sus, propun stabilirea pentru anul fiscal 2027 a tarifelor pentru închirierea spațiilor cu altă destinație decât locuință și a terenurilor aparținând domeniului public și privat al municipiului Hunedoara și aflate în administrarea Consiliului Local și a altor instituții publice aflate în subordinea Consiliului Local al Municipiului Hunedoara, pentru unele contracte de închiriere, potrivit clauzelor contractuale, după cum urmează:


- tarifele pentru unele contracte de închiriere, potrivit unor clauze contractuale, pentru spațiile cu altă destinație decât locuință, potrivit Anexei nr. 1 la proiectul de hotărâre;


- tarifele pentru unele contracte de închiriere, potrivit unor clauze contractuale, pentru terenurile aparținând domeniului public și privat al municipiului Hunedoara, aflate în administrarea Consiliului Local al Municipiului Hunedoara și a altor instituții publice aflate în subordinea Consiliului Local al Municipiului Hunedoara, potrivit Anexei nr. 2 la proiectul de hotărâre.


De asemenea, propun abrogarea Hotărârii Consiliului Local al municipiului Hunedoara nr.373/2025.

Competența dezbaterii și adoptării proiectului de hotărâre revine Consiliului Local al municipiului Hunedoara, în temeiul dispozițiilor art. 129, alin. (1), alin. (2), lit. b), alin. (4), lit. c), alin. (14) și art.139, art. 196 alin. (1) lit. a), din Ordonanța de Urgență nr. 57/2019 privind Codul administrativ, cu modificările și completările ulterioare.

